लाठी से पीटकर हत्या करने वाले आरोपी को आजीवन कारावास
बड़नगर | समीपस्थ ग्राम पीरझलार में 7 अगस्त 2014 को शाम 6.30 बजे गांव के अंदर कलाली के समीप आरोपी विक्रम पिता हिंदू उम्र 27 वर्ष निवासी पीरझलार ने सांवरिया पिता गेंदालाल उम्र 30 वर्ष से शराब पीने के लिए रुपए मांगे और नहीं देने पर विक्रम ने सांवरिया की लाठी से पीटकर हत्या कर दी थी।
इसका प्रकरण अति. जिला सत्र न्यायाधीश एसएस चौहान के कोर्ट में विचाराधीन था। इस पर शनिवार को न्यायाधीश चौहान ने आरोपी विक्रम को आजीवन कारावास व 1000 रुपए के अर्थदंड से दंडित किया। शासन की तरफ से आर.एल. मिश्रा ने पैरवी की।
कोर्ट में बंधपत्र पेश करने के आदेश : उज्जैन | अतिरिक्त जिला दंडाधिकारी नरेंद्र सूर्यवंशी ने पुलिस थाना घट्टिया के जैथल टेक निवासी संजय उर्फ राजू मालवीय को न्यायालय में 50 हजार रुपए का बंधपत्र प्रस्तुत करने के आदेश दिए। साथ ही तीन महीने तक प्रतिमाह पहले और दूसरे मंगलवार को थाने में हाजिरी दे।
नारायण स्वामी पर आपराधिक प्रकरण दर्ज किया जाए : उज्जैन | शनिधाम मंदिर, यंत्रमहल मार्ग के पुजारी नारायण स्वामी के दुष्कृत्य के विरोध में राष्ट्रीय ब्राह्मण युवजन सभा ने टावर से कोठी तक रैली निकाली। कलेक्टर के नाम दिए ज्ञापन में नारायण स्वामी पर कार्रवाई की मांग की।
hin_Deva hin_Deva hin_Deva hin_Deva hin_Deva